ଓଡିଶା ନ୍ୟୁଜ ଟୁଡ଼େ ବ୍ୟୁରୋଃ
ଇକୋ ଭିଲେଜ (ୱେଭ) ନାମରେ ଲୋକପ୍ରିୟ ଏହି ପ୍ରାକୃତିକ ରିସର୍ଟ୍ଟକୁ ଯୁବ ଉଦ୍ୟୋଗପତି ଆର.କେ. ଇଣ୍ଡିଆନ୍ ୨୦୦୪ ମସିହାରେ ପ୍ରତିଷ୍ଠା କରିଛନ୍ତି । ସହରର ଗହଳଚହଳଠାରୁ ଦୂରରେ, ପ୍ରକୃତି ମା'ର ପୁରା କୋଳରେ, କପିଳାସ ପାହାଡ଼ମାଳାର ଛତ୍ରଛାୟା ତଳେ ଅବସ୍ଥିତ ଏଡି ଅନନ୍ୟ ଓ ଭିନ୍ନଧର୍ମୀ ପର୍ଯ୍ୟଟନ ଗ୍ରାମରେ ମହାଦ୍ରୁମରାଜିର ପ୍ରାଚୀର, ପ୍ରାକୃତିକ ଝରଣା,ପଶୁପକ୍ଷୀଙ୍କର ଚଲା ରାସ୍ତା, ନାନା କିସମର ଔଷଧୀୟ ବୃକ୍ଷମାନ, ସୁରମ୍ୟ ଉଦ୍ୟାନ, ଅତ୍ୟାଧୁନିକ ସୁବ୍ୟବସ୍ଥା ଥିବା ମାଟି ଓ ଡୋମ୍ ଘର, ଖେଳ ପଡ଼ିଆ, ପୋଖରୀ ଏବଂ ଚଉପାଠୀ ଆଦି ସ୍ୱତନ୍ତ୍ର ଆକର୍ଷଣ ମହଯୁଦ ରହିଛି ।
ଠାରେ ଅନୁଷ୍ଠିତ ପୁରୁଷାର୍ଥ ମହାଯଜ୍ଞର ମୁଖ୍ୟ କର୍ତ୍ତା ଓ ସଂକଳ୍ପକାରୀ ଆର.କେ. ଏବଂ ତାଙ୍କର ଧର୍ମପତ୍ନୀ ସୁଜାତା ଦାସ ଥିଲେ । ଆର.କେ.ଙ୍କର ପିତା ରଘୁନାଥ ଦାସ ଏବଂ ମାତା ସାଇବାଣୀ ଦାସ ମଧ୍ୟ ସମ୍ପୂର୍ଣ୍ଣ ତିନିଦିନ କାଳ ଯଜ୍ଞସ୍ଥଳରେ ଉପସ୍ଥିତ ଥିଲେ । ମୁଖ୍ୟ ପୂଜାରୀ ଡକ୍ଟର ଧର୍ମପଦ ମହାନ୍ତି ଏବଂ ତାଙ୍କର ସାଥୀମାନେ କଳସ ସ୍ଥାପନ, ଆଳତି, ହୋମ, ପ୍ରବଚନ ଏବଂ ପୂଜାର୍ଚ୍ଚନା କାର୍ଯ୍ୟ ସଫଳତାର ସହିତ ସମ୍ପନ୍ନ କରିଥିଲେ । ଉପସ୍ଥିତ ବିଶିଷ୍ଟ ଅତିଥିମାନଙ୍କ ମଧ୍ୟରେ ବିଶ୍ୱ ଓଡ଼ିଶା ସମାଜର ଅଧ୍ୟକ୍ଷ କିଶୋର ଦ୍ୱିବେଦୀ, ଆର୍ଯ୍ୟଭଟ୍ଟ ଟ୍ରଷ୍ଟର ପ୍ରତିଷ୍ଠାତା ଚିଦାତ୍ମିକା ଖଟ୍ଟୁଆ, ବିଶିଷ୍ଟ କ୍ରୀଡ଼ା ପ୍ରଶାସକ ଭକ୍ତବଲ୍ଲଭ ଦାସ, ଜାଭିୟର ଗ୍ରୁପ୍ର ନିର୍ଦ୍ଦେଶକ ପ୍ରଭୁ ଚରଣ ମହାନ୍ତି, ବରିଷ୍ଠ ଆଇନଜୀବୀ ସିତାଂଶୁ ମୋହନ ଓ ନିର୍ମଳ ଦାସ, ବରିଷ୍ଠ ସାମ୍ବାଦିକ ଶ୍ରୀରାମ ଦାସ, ଏନ୍ଜିଓ ଫେଡେରେସନର ସାଧାରଣ ସମ୍ପାଦକ ରବୀନ୍ଦ୍ର ନାରାୟଣ ବେହେରା, ସମାଜସେବୀ ଅଜୟ ମିଶ୍ର ଓ ଆଇଟି ବିଶେଷଜ୍ଞ ସୁଦୀପ୍ତ ପଟ୍ଟନାୟକ ପ୍ରମୁଖ ଅନ୍ତର୍ଭୁକ୍ତ ଥିଲେ ।ବାଜିରାଉତ ସ୍ମୃତି ପରିଷଦର ସଂସ୍ଥାପକ ସଭାପତି କୃଷ୍ଣଚନ୍ଦ୍ର ଆଇଚ, କୋଦଣ୍ଡଧର ସାହୁ, ବସନ୍ତ କୁମାର ଖୁଣ୍ଟିଆ, ନନ୍ଦିନୀ ଦାସ,ୱେଭ୍ର ଜନସମ୍ପର୍କ ଅଧିକାରୀ ଜାଗି ଦାସ ଏବଂ ମୋନାଲୀ ଡୋଙ୍ଗ୍ରେ ପ୍ରମୁଖ ସମଗ୍ର ଆୟୋଜନର ସୁପରିଚାଳନା କରିଥିଲେ ।
